ཉིས་སྟོང་བཅོ་བརྒྱད་ལོ་ནི་ཡུལ་ཤུལ་ཁུལ་གྱིས་དབུལ་ཕོངས་ཀྱི་ཞྭ་མོ་ཕུད་པ་མངོན་འགྱུར་བྱེད་པའི་ལོ་གལ་ཆེན་ཞིག་ཡིན་ལ་ཁུལ་ཡོངས་ཀྱིས་དབུལ་སྐྱོར་མཁྲེགས་གཏོར་བྱ་བར་གཏིང་ཟབ་པའི་སྒོ་ནས་ཕྱོགས་ཡོངས་ནས་འཐབ་རྩོད་བྱེད་པ་མགོ་རྩོམ་པའི་ལོ་ཞིག་ཀྱང་རེད།ཉམས་མྱོང་དང་ཉམས་སད་གསར་བར་ཁ་གཏད་དེ་ཡུལ་ཤུལ་ཁུལ་གྱིསསེམས་ཁུར་མེད་པ་གཉིས་དང་འགན་སྲུང་གསུམདམིགས་འབེན་དུ་བཟུང་སྟེ།དབུལ་ཕོངས་ཚབས་ཆེ་བའི་མང་ཚོགས་དང་ས་ཁུལ་དཀྱིལ་སྙིང་དུ་བཟུང་ནས།ཡུལ་ཤུལ་ཁུལ་གྱི་གཏིང་ཟབ་པའི་དབུལ་སྐྱོར་མཁྲེགས་གཏོར་གྱི་ཆབ་སྲིད་ཀྱི་འགན་འཁྲི་གལ་ཆེན་ལག་བསྟར་བྱས་ཏེ།ལོ་ཧྲིལ་བོའི་ནང་དུ་ཡུལ་ཤུལ་གྲོང་ཁྱེར་དང་ཁྲི་འདུ་རྫོང་གི་དབུལ་ཕོངས་ཀྱི་ཞྭ་མོ་འཕུད་ནས་སྡེ་བ་སོ་གཅིག་དབུལ་ཕོངས་ལས་ཐར་རྒྱུ་དང་།ད་ལྟའི་ཚད་གཞི་ལྟར་ན་དབུལ་ཕོངས་མི་གྲངས་ཁྲི་གསུམ་དང་སྟོང་གཉིས་དགུ་བརྒྱ་དབུལ་ཕོངས་ལས་ཐར་བའི་ལོ་ཧྲིལ་བོའི་དམིགས་འབེན་མངོན་འགྱུར་བྱེད་པར་འགན་སྲུང་བྱས།ཞིང་ཆེན་རིམ་པའི་ལས་རིགས་སྡེ་ཁག་དང་འབྲེལ་མཐུད་བྱས་ནས་སྤྱིའི་མ་དངུལ་སྒོར་མོ་དུང་ཕྱུར་བདུན་དང་བྱེ་བ་བརྒྱད་བཏང་བའིཡུལ་ཤུལ་ཁུལ་གྱི་དབུལ་ཕོངས་ཚབས་ཆེ་བའི་ས་ཁུལ་དུ་དབུལ་སྐྱོར་མཁྲེགས་གཏོར་བྱེད་པའི་ལོ་གསུམ་གྱི་འགུལ་སྐྱོད་འཆར་གཞིགཏན་ལ་ཕབ་པར་མ་ཟད་ཡར་ཞུ་བྱས་ཏེ་ཆོག་མཆན་ཐོབ།ཀྲུང་གོའི་སྤྱི་ཚོགས་དབུལ་སྐྱོར་དྲྭ་རྒྱའི་སྟེགས་བུ་བཀོལ་སྤྱོད་ལེགས་པོ་བྱས་ཏེ།མ་དངུལ་སྒོར་མོ་ས་ཡ་གཉིས་དང་འབུམ་གསུམ་བཏང་ནས་བོད་ཁུལ་ཡོངས་ཀྱི་ཆེས་ཐོག་མའི་ས་གནས་ཀྱི་དྲྭ་རྒྱ་འཛུགས་སྐྲུན་བྱས་པ་དང་།གློག་རྡུལ་ཚོང་དོན་ལ་བརྟེན་པའི་གནད་ཕིགས་དབུལ་སྐྱོར་གྱི་ལས་རིགས་གསར་སྐྲུན་གྱི་ལམ་བུ་ཞིག་གསར་དུ་ཕྱེས་ཏེ།ཡུལ་ཤུལ་ཁུལ་གྱི་དབུལ་སྐྱོར་ཐོན་ལས་དང་ཁྱད་སྟོབས་ཞིང་ཕྱུགས་ལས་ཐོན་རྫས་སྣ་ཚོགས་ཕྱི་ཕྱོགས་སུ་ངོ་སྤྲོད་བྱས་པས།གློག་རྡུལ་ཚོང་དོན་ལ་བརྟེན་ནས་དབུལ་སྐྱོར་བྱེད་སྟངས་དེ་དབུལ་ཕོངས་མང་ཚོགས་ཀྱི་ཡོང་སྒོ་འཕར་སྣོན་བྱེད་པར་སྐུལ་འདེད་བྱེད་པའི་སྟོབས་ལྡན་གྱི་འདེགས་སྐྱོར་གལ་ཆེན་ཞིག་ཏུ་གྱུར་ཡོད་པ་རེད།